โรงพยาบาลศิริราช เชิญชวนบริจาคเลือด หลังพบปริมาณเลือดสำรองไม่เพียงพอ
โรงพยาบาลศิริราช เชิญชวนบริจาคเลือด หลังพบปริมาณเลือดสำรองไม่เพียงพอรศ.พญ.ปาริชาติ  เพิ่มพิกุล  หัวหน้าภาควิชาเวชศาสตร์การธนาคารเลือด คณะแพทย์ศาสตร์ศิริราชพยาบาล มหาวิทยาลัยมหิดล เปิดเผยว่า สถานะเลือดสำรองของธนาคารเลือด โรงพยาบาลศิริราช พบว่า มีปริมาณเลือดสำรองหมู่ เอ บี และ โอ ไม่เพียงพอ ขณะที่หมู่ AB มีเลือดสำรองเพียงพอ จึงขอเชิญชวนประชาชนบริจาคเลือด เพื่อให้มีเลือดเพียงพอที่จะรักษาผู่ป่วย สามารถบริจาคได้ที่ ธนาคารเลือด โรงพยาบาลศิริราช ตึก 72 ปี ชั้น 3 ทุกวัน ไม่เว้นวันหยุดราชการ วันจันทร์-วันศุกร์ เวลา 08.30 น.-18.00 น. วันเสาร์-อาทิตย์ และวันหยุดนักขัตฤกษ์ เวลา 08.30 น.-16.00 น. สอบถามเพิ่มเติมได้ที่ 0 2419 8081 ต่อ 123,128อย่างไรก็ตาม สำหรับผู้ที่ต้องการบริจาคเลือด ขอให้เตรียมร่างกายให้พร้อม โดยพักผ่อนให้เพียงพออย่างน้อย 6 ชั่วโมง น้ำหนัก 48 กิโลกรัมขึ้นไป เพื่อที่จะนำเลือดมาปั่นแยกเอาผลิตภัณฑ์ไปใช้อย่างอื่นร่วมด้วย และต้องไม่มีโรคประจำตัว ทั้งนี้สามารถรับประทานอาหารและน้ำได้ตามปกติ แต่ขอให้หลีกเลี่ยงอาหารประเภทที่มีไขมันสูง งดสูบบุหรี่ งดดื่มเครื่องดิ่มแอลกอฮอล์ รวมทั้งขอความร่วมมือหากท่านที่มีไข้ มีน้ำมูก ไอ เจ็บคอ หรือมีประวัติการเดินทางจากประเทศกลุ่มเสี่ยง โปรดงดบริจาคเลือดในช่วงนี้